MODIFICACIÓN PUNTUAL DAS BASES DO PROCESO SELECTIVO PARA A COBERTURA POLO SISTEMA DE MOBILIDADE, MEDIANTE CONCURSO MÉRITOS, DO POSTO DE TRABALLO INSPECTOR XEFE DO CORPO DA POLICÍA LOCAL
ADMINISTRACIÓN LOCAL — Municipal — Vilanova de Arousa (Persoal, oposicións, 07/02/2022)

A Xunta de Goberno Local en sesión celebrada o día 10 de decembro de 2021 aprobou as bases do proceso selectivo para a cobertura polo sistema de mobilidade, mediante concurso méritos, do posto de traballo inspector xefe do corpo da policía local do concello de Vilanova de Arousa que foron publicadas no BOP nº 245 correspondente ao día 21 de decembro de 2021. Con posterioridade, o día 1 de xaneiro de 2022 entrou en vigor a Lei 18/2021, do 27 de decembro, de medida fiscais e administrativas de Galicia. No artigo 40 da dita Lei se modifican diversos preceptos da Lei 4/2007, do 20 de abril de Coordinación de Policía Locais. Un dos preceptos modificados da dita Lei 4/2007 é o 43.4 da mesma que establece os requisitos para participar no procedemento de mobilidade por concurso a un posto de traballo da categoría de inspector do Corpo da Policía Local, razón pola que procede modificar as bases aprobadas adaptándoas ao dito texto normativo. Por todo o anterior, á vista do preceptivo informe emitido con data 21 de xaneiro de 2022 pola Dirección Xeral de Emerxencias e Interior da Xunta de Galicia, a Xunta de Goberno Local, en sesión celebrada o día 28 de xaneiro de 2022, acordou: Primeiro.- Modificar puntualmente as bases do proceso selectivo para a cobertura polo sistema de mobilidade, mediante concurso méritos, do posto de traballo inspector xefe do corpo da policía local do concello de Vilanova de Arousa aprobadas pola Xunta de Goberno Local en sesión celebrada o día 10 de decembro de 2021 e publicadas no BOP nº 245 correspondente ao día 21 de decembro de 2021 nos seguintes termos: 1.3. Réxime xurídico.- De conformidade co disposto nos artigos 10.1. e 36 do Decreto 243/2008, do 16 de outubro, polo que se desenvolve a Lei 4/2007 de coordinación de policías locais de Galicia, coas modificacións incorporadas á mesma polo artigo 40 da Lei 18/2021, do 27 de decembro, de medida fiscais e administrativas de Galicia, as presentes Bases se axustan a ditas normas e á Orde do 28 de xaneiro de 2009 (DOG nº 22, do 2 de febreiro) pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais. Supletoriamente aplicarase, en canto sexa susceptible, a normativa sobre concursos da lexislación básica do Estado e a normativa autonómica de Galicia en materia de función pública.2.1.- Os/as aspirantes/as que participen no concurso de méritos haberán de posuír os seguintes requisitos: a) Posuír a nacionalidade española que se acreditará mediante a fotocopia do DNI, pasaporte ou documento que o substitúa noutros estados membros da Unión Europea. b) Encontrarse na situación administrativa de servizo activo na categoría de inspector nun Corpo dos da Policía Local de Galicia. c) Ter una antigüidade mínima de tres anos na dita categoría de inspector. d) Levar máis de tres años de tempo efectivo e continuado no actual destino. e) Non encontrarse na situación administrativa de segunda actividade, salvo os casos de segunda actividade por embarazo ou lactación. Os requisitos establecidos nestes apartados b), c) d) e e) acreditaranse mediante certificación expedida polo concello no que a/o aspirante preste os seus servizos. f) Estar en posesión da titulación académica esixida para a categoría ou estar en condicións de obtela o que se acreditará mediante fotocopia compulsada do documento acreditativo. g) Satisfacer 20,00 euros en concepto de dereito de participación no proceso selectivo por aplicación do disposto no artigo 7.2. da Ordenanza fiscal reguladora da taxa por expedición de documentos administrativos aprobada polo Pleno do 13 de outubro de 2004 (BOP nº 248 correspondente ao día 28 de decembro de 2004). As/os aspirantes deberán unir á solicitude o xustificante de ter realizado o dito ingreso. A estes efectos sinálase a seguinte conta do concello na que se debe realizar o ingreso: ABANCA: ES81 – 2080 – 5070 – 7430 – 4000 – 5309. h) Presentar xunto coa instancia a documentación acreditativa dos méritos que alegue de entre os establecidos no baremo, a través do orixinal ou copia compulsada. i) Presentar, xunto coa instancia, unha declaración xurada na que conste: i.1. A manifestación de non ter sido condenada/o por delito doloso, nin estar inhabilitada/o para o exercicio das funcións públicas, nin separado do servizo das administracións públicas por expediente disciplinario ou resolución xudicial firme. Será aplicable, non obstante, o beneficio da rehabilitación, segundo as normas penais e administrativas, que a/o aspirante deberá acreditar mediante o correspondente documento oficial. i.2. Compromiso por escrito de portar armas durante o servizo e, se é o caso, chegar a utilizalas nos casos e circunstancias legalmente establecidas. i.3. Manifestación de que o aspirante posúe a capacidade funcional para o desempeño das tarefas de Inspector Xefe do Corpo.” O Tribunal cualificador do concurso será designado pola Alcaldía conforme ás regras establecidas no artigo 34 da Lei 4/2007, de 20 de abril, de Coordinación de Policías Locais de Galicia. A resolución da Alcaldía designando aos membros do Tribunal publicarase na sede electrónica do concello dentro do apartado “Oferta Pública de Emprego.” Segundo.- Publicar a dita modificación no Boletín Oficial da provincia de Pontevedra.” Vilanova de Arousa, na data da sinatura dixital. O ALCALDE. Asdo: Gonzalo Durán Hermida.